Document ID: 31997R1471

ΚΑΝΟΝΙΣΜΟΣ (ΕΚ) αριθ. 1471/97 ΤΗΣ ΕΠΙΤΡΟΠΗΣ της 28ης Ιουλίου 1997 σχετικά με την επαναφορά της είσπραξης των τελωνειακών δασμών που εφαρμόζονται στα προϊόντα του κωδικού της συνδυασμένης ονοματολογίας 6403 καταγωγής των Δημοκρατιών της Βοσνίας-Ερζεγοβίνης, της Κροατίας, της Ομοσπονδιακής Δημοκρατίας της Γιουγκοσλαβίας και της πρώην Γιουγκοσλαβικής Δημοκρατίας της Μακεδονίας, δικαιούχων των δασμολογικών οροφών που προβλέπονται από τον κανονισμό (ΕΚ) αριθ. 70/97 του Συμβουλίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 70/97 του Συμβουλίου, της 20ής Δεκεμβρίου 1996, σχετικά με το καθεστώς που διέπει τις εισαγωγές στην Κοινότητα προϊόντων καταγωγής των Δημοκρατιών της Βοσνίας-Ερζεγοβίνης, της Κροατίας, της Ομοσπονδιακής Δημοκρατίας της Γιουγκοσλαβίας και της πρώην Γιουγκοσλαβικής Δημοκρατίας της Μακεδονίας καθώς και τις εισαγωγές οίνων καταγωγής Δημοκρατίας της Σλοβενίας (1), όπως τροποποιήθηκε από τον κανονισμό (ΕΚ) αριθ. 825/97 (2), και ιδίως το άρθρο 4 παράγραφος 3,
Εκτιμώντας:
ότι δυνάμει του άρθρου 1 του κανονισμού (ΕΚ) αριθ. 70/97 το όφελος του προτιμησιακού δασμολογικού καθεστώτος χορηγείται στις Δημοκρατίες της Βοσνίας-Ερζεγοβίνης, της Κροατίας, της Ομοσπονδιακής Δημοκρατίας της Γιουγκοσλαβίας και της πρώην Γιουγκοσλαβικής Δημοκρατίας της Μακεδονίας, ιδίως στο πλαίσιο των δασμολογικών οροφών 7 ότι, κατά τους όρους του άρθρου 4 παράγραφος 3 του ίδιου κανονισμού, μόλις καλυφθούν οι οροφές, η Επιτροπή δύναται να επαναφέρει, με κανονισμό, έως το τέλος του ημερολογιακού έτους, την είσπραξη των τελωνειακών δασμών που εφαρμόζονται πράγματι έναντι τρίτων χωρών 7
ότι οι εισαγωγές των προϊόντων που αναφέρονται στο παράρτημα, καταγωγής των προαναφερθεισών δημοκρατιών δικαιούχων των δασμολογικών προτιμήσεων έχουν καλύψει με καταλογισμό τις εν λόγω οροφές 7 ότι η επαναφορά της είσπραξης των τελωνειακών δασμών που εφαρμόζονται έναντι αυτών των δημοκρατιών για τα εν λόγω προϊόντα απαιτείται από την κατάσταση στην αγορά της Κοινότητας 7
ότι είναι σκόπιμο να αποκατασταθούν οι τελωνειακοί δασμοί για τα εν λόγω προϊόντα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Από την 1η Αυγούστου 1997 και έως τις 31 Δεκεμβρίου 1997, η είσπραξη των τελωνειακών δασμών, που ανεστάλη δυνάμει του κανονισμού (ΕΚ) αριθ. 70/97, αποκαθίσταται κατά την εισαγωγή στην Κοινότητα των προϊόντων που αναφέρονται στο παράρτημα, καταγωγής των Δημοκρατιών της Βοσνίας-Ερζεγοβίνης, της Κροατίας, της Ομοσπονδιακής Δημοκρατίας της Γιουγκοσλαβίας και της πρώην Γιουγκοσλαβικής Δημοκρατίας της Μακεδονίας.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Ιουλίου 1997.

Labels: 18
3
1